Era-Iliada_web	Vè-te’n entara pàtria, en tot hèr-te a vier es naus e es companhs, e regna sus es mirmidons; que m’ei parièr que sigues irritat, non m’en hèsqui d’aquerò, mès te vau a hèr ua menaça: donques que Fedo Apòllo me trè a Criseida, la manarè ena mia nau damb es mèns amics; e en tot filar-me jo madeish entara tua tenda, me harè a vier a Briseida, era des polides caròles, era tua recompensa, pr’amor de qué te’n sàpies guaire mès poderós sò, encara que dígues qu’ès parièr a jo e te vòs comparar damb jo”.